Diari Oficial de la Generalitat Valenciana


Sumari del DOGV 8429, del 22-11-2018 (2018/10604)

Notificació de la sentència dictada en el procediment ordinari número 126/2017.
-------------------------------------------------------------------------------

### Dades del document

Número de DOGV
:   8429

Data del DOGV
:   22-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10664


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el procediment ordinari número 126/2017. [2018/10995]  
Judici procediment ordinari (arrendaments - 249.1.6) [OR6]-000126/2017.  
Part demandant: Federico Boix Romero.  
Part demandada: Bernardo Montero Gento.  
Sobre: altres assumptes de part general.  
En el judici referenciat s'ha dictat la resolució el text literal de la qual és el següent:  
  
«Sentència número 20/2018  
Magistrada jutgessa que la dicta: Sandra Gil Vicente.  
Lloc: Gandia.  
Data: 5 de febrer de 2018.  
Part demandant: Federico Boix Romero.  
Advocat/a: -  
Procurador: Juan Vicente Romero Peiró.  
Part demandada: Bernardo Montero Gento.  
Advocat/a: -  
Procurador/a: -  
Objecte del judici: altres assumptes de part general.  
Antecedents de fet  
Primer. Aquest procediment es va incoar en virtut de demanda presentada el 7 de febrer de 2017 que per repartiment va correspondre a aquest jutjat.  
Segon. El dia 21 de febrer es va dictar decret pel qual es va admetre la demanda i es va requerir a la part demandada perquè en el termini de 10 dies procedira a desallotjar l'immoble, o bé compareguera davant aquest jutjat formulant oposició, cosa que no va fer dins del termini assenyalat.  
Tercer. A l'acte de la vista va comparéixer únicament la part actora. Practicada tota la prova que va ser admesa, van quedar les actuacions vistes per a sentència.  
Fonaments jurídics  
Primer. En aquest procediment la part actora exercita acumuladament una acció de resolució contractual sobre la base de la qual es disposa en l'article 62.1.3a i 5a de la Llei d'arrendaments urbans de 1964, i s'ordena el desallotjament de l'habitatge per part del demandat amb imposició a costes processals.  
Per la part actora no es va oposar formalment a la demanda deduïda en contra seua per no contestar-li .  
Segon. El judici de desnonament té per objecte la recuperació d'una finca donada en arrendament, amb fonament en l'impagament de la renda o en l'expiració del termini fixat contractualment, i també podrà concórrer com pretén la part actora la denegació de pròrroga per alguna de les causes taxades legalment.  
Respecte a la legislació aplicable ens trobaríem amb la Llei d'arrendaments urbans de 1964, tal com pretén la part actora ja que el contracte inicial va ser subscrit en 1969, sent aplicable la disposició transitòria de la LAU de 1994 que va declarar la subsistència de l'article 62 de l'esmentada llei per a contractes celebrats abans de l'1 de maig de 1985 com és el cas.  
L'article 62.1.3 i 5 de la Llei d'arrendaments urbans de 1964 estableix que:  
"1. No tindrà dret la persona inquilina o arrendatària a la pròrroga legal en els següents casos:  
3r. Quan l'habitatge no estiga ocupat durant més de sis mesos en el curs d'un any, o el local de negoci romanga tancat per termini igual, llevat que la desocupació o tancament obeïsca a justa causa.  
  
5é. Quan la persona inquilina, en un termini de sis mesos immediatament anteriors a la data de la presentació de la demanda, haguera tingut a la seua lliure disposició, com a titular d'un dret real de gaudi o gaudi, un habitatge desocupat i apte per a la satisfacció de les seues necessitats i de característiques anàlogues a l'arrendada."  
En aquest cas, amb la documental aportada a aquest procediment, considere que la part actora acredita la concurrència no solament d'una sinó de les dues causes de denegació de pròrroga del contracte d'arrendament. Així amb els documents números 9 i 10 es justifica que el demandat té a la seua disposició altres immobles per al seu ús (causa 5) i també que l'habitatge està desocupat (causa 2), tal com es justifica pel fet que no hi estiguera per a realitzar l'emplaçament, que hi haja impagat les despeses de comunitat de l'immoble arrendat des de 2014 o que no hi haja hagut consum d'aigua en l'esmentat habitatge.  
  
Tercer. Quant a les costes, de conformitat amb el que es preveu en l'article 394 de la Llei d'enjudiciament civil, i seguint el criteri del venciment objectiu, pertoca imposar-les a la part demandada.  
D'acord amb el que s'ha exposat,  
Dispositiva  
Que estimant íntegrament la demanda interposada pel procurador Juan Vicente Romero en nom de Federico Boix Romero contra Bernardo Montero Gento he de declarar i declare resolt el contracte d'arrendament relatiu a l'habitatge situat a Gandia plaça d'Espanya 5, pis tercer, porta 6 integrada en l'edifici Odec devent el senyor Montero deixar l'habitatge lliure, vàcua i a la disposició del demandant amb imposició de costes a la part demandada.  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn).  
El recurs s'interposarà per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació, amb expressió dels pronunciaments que impugna (art. 458 LECn).  
  
De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació haurà de constituir un dipòsit de 50 ?, que li serà retornat només en el cas que el recurs siga estimat.  
El dipòsit s'haurà de constituir ingressant la citada quantitat en el banc Banesto, en el compte corresponent a aquest expedient (\*jjjj 0000 \*cc \*eeee \*aa) indicant, en el camp "concepte" el codi "02 civil-apel·lació" i la data de la resolució recorreguda amb el format dd/mm/aaaa.  
En cas de realitzar l'ingrés mitjançant transferència bancària, després de completar el codi de compte corrent (\*ccc, 20 dígits), s'indicarà en el camp "concepte" el número de compte el codi i la data que en la forma exposada en el paràgraf anterior.  
Així, aquesta és la meua sentència, que pronuncie, mane i firme»  
  
Atés que es desconeix l'actual domicili o residència de la part demandada, per diligència d'ordenació de data 31 d'octubre de 2018, la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació d'aquest edicte en el tauler d'anuncis del Jutjat, per a portar a efecte la diligència de notificació de sentència al demandat Bernardo Montero Gento.  
Diligència. Estenc aquesta diligència, com a lletrada de l'Administració de justícia, per a fer constar que aquest edicte ha quedat fixat en el dia de hui en el tauler d'anuncis d'aquest jutjat.  
En done fe.  
  
Gandia, 31 d'octubre de 2018.- La lletrada de l'Administració de justícia: Silvia Lacueva Subirats.